كان ياما كان
كان يا ما كان، كان بهذا الزمان، فد شي طلسم ما ينعرفْ ساسه من راسه، وين رايح بالسفينه منين جاي، يسموهالبرلمان.
بيه زلم خشنه ونسوان.
قسم من عالم البرزخ وقسم من خلق الرحمن.
كسر بجمع أربع اسنين مناگرْ والشعب حيران.
بسوگالهرج، بعضٍ من بعض مغوار، حامل الراية، وصاحب شان.
وبسوگالصدگ، كل خطوة يخطيها،بقصد فعل الخير، للويلاد وأهل العشيرة وباقي النسبان.
يگولإحنهالزمانوأصحاب الزمان وتاج فوگ التيجان.
وباقي الگومبين مدُوهنْ وبطران.
خلصت اسنينه الأربعة، شد الحيل، تعوذ الشيطانْ.
صاح وكت الصبح بس آنهبوكتكم باقي وموجود، أحل كل المشاكل، أنصف المگرود، أبلط كل شوارعكم، أشبع الجوعان، أعيّنْ بالوظيفة إبن بالمهد والخريج والفسگان.
وجانه بليل، سيّرْ علينه بليل، ضل يگول آنه المناسب، وآنه المنقذ، وآنه السفينه وصاحب البستان.
وگبل ما يطلع بتالي الليل ضل يدور بأصوات اليتامىوباقي الغمان، گال أشتري بورقة بس تحلف بقرآن.
صحت الصوت بأعلى صوت، الحگ ياأبو الحسنين، خلصني من المصيبة يا أبو الحسنين، رد الصوت بأعلى صوت انت السبب وانت المصيبة وانت الخسران.
خلاصك يـ ابو الوجهين تصحى من الوهم، تحسب حساب الزين، أربع اسنين من العمر موش گلال، تگدر بيهن تتحكم وتختار، بس اختار، مو تشرد وتحتار، تره تبقى العمر مثلالسفينه بغير ربان.